《奉和圣制送张说上集贤学士赐宴（赋得今字）》
唐代·陆坚

圣主崇文教，层霄降德音。尊贤泽既厚，式宴宠逾深。

复有夔龙相，良哉简帝心。得人惟迈昔，多士谅推今。

书殿荣光满，儒门喜气临。顾惟诚滥吹，徒此接衣簪。

作者简介：陆坚，河南洛阳人。善书，初为汝州参军，再迁通事舍人，以给事中兼学士。初名友悌，明皇嘉其刚正，更赐名。为中书舍人，以集贤学士供儗太厚，议白罢之。张说曰：“丽正乃天子礼乐之司，所费细而所益者大。陆生之言，盖未达耶。”帝知，遂薄坚。